เลขาธิการ กสทช. ยืนยัน กสทช.จะมีการพัฒนา 5G อย่างเต็มที่ คาดประเทศไทย จะเข้าสู่ยุค 5G ปลายปี 2563 ต่อต้นปี 2564 อย่างแน่นอน
เลขาธิการ กสทช. ยืนยัน กสทช.จะมีการพัฒนา 5G อย่างเต็มที่ คาดประเทศไทย จะเข้าสู่ยุค 5G ได้ในช่วงประมาณปลายปี 2563 ต่อต้นปี 2564 อย่างแน่นอน    นายฐากร ตันฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ เลขาธิการ กสทช. กล่าวว่า ปัจจุบัน คลื่นที่สามารถทำ 5G ทันที คือ คลื่นระยะ2,600 เมกกะเฮิร์ต ซึ่ง กสทช. จะมีการจัดการประมูลภายในปลายปีนี้ ร่วมกันกับคลื่นในย่าน 26 และ 28 กิ๊กกะเฮิร์ต ที่จะนำไปพัฒนาในการจัดทำ 5G อย่างไรก็ตาม ยืนยัน ปลายปี 2563 ต่อปี 2564. สำนักงาน กสทช.จะมีการผลักดันให้เกิดการขับเคลื่อน 5G.ให้เกิดขึ้นอย่างเป็นรูปธรรม ซึ่งขณะนี้อยู่ในแผนการดำเนินการของ กสทช.ทุกระยะ พร้อมย้ำทั้งหมดจะเกิดประโยชน์กับประชาชน และประเทศอย่างมาก    นอกจากนี้ เลขาธิการ กสทช. ยังกล่าวด้วยว่า ผู้ประกอบการ ทีวีดิจิตอล สามารถเข้าขอคืนหนังสือค้ำประกัน งวดที่ 5 และงวดที่ 6 กับสำนักงาน กสทช.ได้ในวันพรุ่งนี้ (20 มิ.ย.) ตั้งแต่เวลา 08.30 น.เป็นต้นไป ส่วนผู้ประกอบกิจการโทรคมนาคมบนคลื่นความถี่ย่าน 900 MHz สามารถมาขอเปลี่ยนหนังสือประกันหลักทรัพย์จากสถาบันการเงิน หรือ แบงค์การันตี ที่เคยวางไว้ทั้งหมดได้